Osnovna škola August Cesarec

Vladimira Nazora 1

Špišić Bukovica

OIB: 39657433014

KLASA: 400-01/23-01/10

URBROJ: 2189-19-01-23-02

U Špišić Bukovici, 17.10.2023.

OBRAZLOŽENJE PRIJEDLOGA FINANCIJSKOG PLANA ZA 2024. GODINU

TE PROJEKCIJA ZA 2025. I 2026. GODINU

1. **Sažetak djelokruga rada proračunskog korisnika**

 Osnovna škola August Cesarec obuhvaća matičnu školu u Špišić Bukovici i područne škole u Okrugljači, Bušetini, Rogovcu, Lozanu i Vukosavljevici. Svi učenici pohađaju nastavu u prvoj smjeni.

 Nastava se izbodi po Eksperimentalnom programu „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“,

Godišnjem planu i programu rada škole, operativnim godišnjim i mjesečnim planovima po pojedinim predmetima te Školskom kurikulumu za školsku 2023/2024. godinu.

 Školu polazi 256 učenika u 22 razredna odjela od toga 14 čistih, 7 kombiniranih i 1 posebni odjel za djecu s poteškoćama u razvoju. Za sljedeću školsku godinu očekujemo isti broj odjela.

1. **Obrazloženje programa rada školske ustanove**

 Glavna zadaća škole je kvalitetno obrazovanje i odgoj naših učenika što ostvarujemo kroz:

 -proces permanentnog stručnog usavršavanja učitelja (seminari, stručni skupovi, aktivi) i kontinuiranim podizanjem materijalne osnove nastavnog standarda na višu razinu.

 - poticanjem učenika na izražavanje svojih sposobnosti kroz rad u A2 programu potpore potpomognutog i obogaćenog učenja te u B1 programu izvannastavnih aktivnosti

 - provođenjem svih zacrtanih zadaća u školskom kurikulumu i u okviru Eksperimentalnog programa Osnovna škola kao cjelodnevna škola – uravnotežen, pravedan, učinkovit i održiv sustav odgoja i obrazovanja. Naročito ističemo školske projekte i priredbe kroz koje se potiče humanost ili njeguje kulturna i duhovna baština našeg kraja.

 - poticanje nenasilja i lijepog ponašanja koje pratimo po odjelima cijele nastavne godine

1. **Zakonske i druge podloge na kojima se zasniva program rada škole**
* Zakon o odgoju i obrazovanju, NN 87/08.,86/09.,92/10.,90/11.,5/12.,16/12.,86/12.,94/13.,152/14.,07/17.,68/18.,98/19.,64/20151/22
* Zakon o ustanovama, NN 76/93., 29/97., 47/99., 35/08.,127/19, 151/22
* Zakon o proračunu NN 144/21, Pravilnik o proračunskim klasifikacijama NN 26/10., 120/13.,1/20 i Pravilnik o proračunskom računovodstvu i računskom planu NN 124/14.,115/15.,87/16.,03/18.,126/19.,108/20
* Zakon o fiskalnoj odgovornosti NN 111/18, 83/23, Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila NN 95/19
* Godišnji plan i program rada škole za 2023./2024. školsku godinu
* Školski kurikulum Osnovne škole August Cesarec
1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške već godišnje operativne planove (Godišnji plan i program rada i Školski kurikulum). Sve zadaće i ciljevi postavljeni u Eksperimentalnom programu „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“ provode se unutar sustava osnovnih škola koji predstavlja izniman i vrijedan nacionalni resurs. Provodi se s temeljnim ciljem provjere vrijednosti okvira, modela i organizacije rada osnovne škole kao cjelodnevne škole. Programski, model cjelodnevne škole sastoji se od 4 odgojno-obrazovna programa (A1, A2, B1, B2).

Planovi se donose za nastavnu a ne fiskalnu godinu. To može biti razlog odstupanjima u izvršenju financijskih planova. Na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine. Planirana kapitalna ulaganja te investicijsko održavanje objekata navedena u GPPR škole za 2023./24. školsku godinu realizirati će se prema financijskim mogućnostima Virovitičko-podravske županije.

1. **Obrazloženje općeg dijela financijskog plana za 2024. te projekcija za 2025. i 2026.godinu**

 Prijedlog financijskog plana Osnovne škole August Cesarec, Špišić Bukovica za razdoblje 2024.-2026. izrađen je prema metodologiji propisanoj Zakonom o proračunu (NN 144/21) te na temelju Upute za izradu proračuna Virovitičko-podravske županije i financijskih planova proračunskih i izvanproračunskih korisnika proračuna Virovitičko-podravske županije za razdoblje 2024.-2026. te se sastoji od Općeg i Posebnog djela.

Opći dio financijskog plana sastoji se od Računa prihoda i rashoda, Računa financiranja te prenesenog viška/manjka. Prema Zakonu o proračunu financijski plan proračunskog korisnika usvaja se na razini skupine ekonomske klasifikacije.

 **Račun prihoda i rashoda**

Prihode poslovanja škole čine:

-pomoći iz nenadležnog proračuna te pomoći temeljem prijenosa EU sredstava (skupina 63)

-prihodi od imovine (skupina 64)

-prihodi po posebnim propisima (skupina 65)

 -prihodi od prodanih proizvoda i pruženih usluga te prihod od donacija (skupina 66)

 -prihodi iz nadležnog proračuna (skupina 67)

Rashode poslovanja čine:

 -rashodi za zaposlene (skupina 31)

 -materijalni rashodi (skupina 32)

 -financijski rashodi (skupina 34)

 -naknade građanima i kućanstvima (skupina 37)

 -rashodi za nabavu dugotrajne imovine (skupina 42)

 Pomoći iz nenadležnog proračuna najvećim se dijelom odnose na pomoći MZO za financiranje rashoda za zaposlene i naknadu za nezapošljavanje invalida te za nabavu knjiga za knjižnicu, udžbenika i radnih bilježnica, likovnih mapa i ostalih dodatnih obrazovnih materijala učenika u Eksperimentalnom programu te prehranu učenika.

Pomoći temeljem prijenosa EU sredstava odnosi se na pomoćnike u nastavi u projektu IN-IN integracija i inkluzija i Školsku shemu.

 Prihodi po posebnim propisima odnose se na prihode od roditelja za sufinanciranje terenske nastave, dodatnih materijala i sl.

 Prihodi od pruženih usluga odnose se na prihod od najma školskog prostora te prodaju starog papira i proizvoda Učeničke zadruge.

 Prihodi iz nadležnog proračuna odnose se na prihode Virovitičko-podravske županije za materijalne i financijske rashode te Opseg programa. Za 2024.godinu „Opseg programa“ iznosi 68,35 € po učeniku. Ukupna sredstva iz nadležnog proračuna odobrena su u iznosu od 60.432,25 €.

 Rashodi

Rashodi za zaposlene odnose se na bruto plaće zaposlenika, doprinose na plaću te ostale rashode za zaposlene (pomoći, otpremnine, dar za djecu, regres za godišnji odmor, božićnica, jubilarne nagrade) u skladu s Temeljnim kolektivnim ugovorom za službenike i namještenike u javnim službama te Kolektivnim ugovorom za zaposlenike u osnovnoškolskim ustanovama.

Materijalni rashodi obuhvaćaju rashode za redovno poslovanje škole kao što su energenti, nabava uredskog materijala, sredstava za čišćenje, ostalog materijala, sitnog inventara, službena putovanja, usluge tekućeg održavanja, telefon i pošta, komunalne usluge, zdravstvene usluge, računalne i ostale usluge, premije osiguranja

Financijski rashodi odnose se na zatezne kamate.

Naknade građanima i kućanstvima odnose se na nabavu radnih bilježnica i drugih obrazovnih materijala učenicima škole koje financira Ministarstvo znanosti i obrazovanja za sve učenike škola u Eksperimentalnom programu CDŠ.

Rashodi za nabavu dugotrajne imovine odnose se na nabavu namještaja, računalne opreme, sportske opreme, glazbe opreme, opremanje kuhinje, nabavu i ugradnju klimatizacijskih uređaja, vozila za prijevoz hrane, knjiga za knjižnicu i udžbenika za sve učenike.

**Račun financiranja**

U računu financiranja nisu planirani primici od financijske imovine i zaduživanja ni izdaci za financijsku imovinu i otplatu kredita i zajmova jer iste nemamo.

 Višak prihoda planiran je od sredstava koja smo primili za rad cjelodnevne škole a koja će se trošiti tijekom trajanja eksperimenta.

1. **Obrazloženje posebnog dijela prijedloga financijskog plana za 2024. te projekcija za 2025. i 2026.**

Posebni dio prijedloga financijskog plana čine rashodi i izdaci raspoređeni u programe

 koji se sastoje od aktivnosti i projekata a iskazani su prema ekonomskoj i funkcijskoj klasifikaciji te po izvorima financiranja.

-iz decentraliziranih sredstava u iznosu od 60.432,25€ planirano je financiranje troškova energenata, pedagoške dokumentacije, inspekcijskih nalaza, zdravstvenih pregleda zaposlenika, te troškova po opsegu programa (troškova službenih putovanja, nabava uredskog materijala i sredstava za čišćenje, materijala za tekuće održavanje, sitnog inventara, usluga telefona pošte, tekućeg održavanja, komunalne usluge, računalne i ostale usluge, ostali rashodi poslovanja te zatezne kamate)

-natjecanje učenika planirano je na nivou 2023. (nagrada za članove povjerenstva i sendvič i sok za sudionike natjecanja)

-podizanje standarda iz vlastitih i namjenskih prihoda najvećim dijelom se odnose na plaće, doprinose na plaće te ostala materijalna prava zaposlenika kao što su regres, božićnica, jubilarne nagrade, dar za djecu, pomoći, prijevoz na posao te ostala prava po kolektivnom ugovoru. Plaće su planirane u skladu s povećanjem plaća do 25% za rad u Eksperimentalnom programu CDŠ. Planirana je prehrana učenika u dijelu koji financira Ministarstvo znanosti i obrazovanja, nabava udžbenika za sve učenike škole te materijalni rashodi koji se financiraju iz najma školskog prostora ili sufinanciranja roditelja.

Od projekata planiran je:

 -Projekt „In-in integracija i inkluzija“ kojim su osigurane plaće i prijevoz za dva pomoćnika u nastavi koji pružaju pomoć u učenju učenicima s poteškoćama u razvoju. Za 2024.kao i za 2025, i 2026.g. zbog dužeg boravka djece u školi uključenih u Eksprimentalni program cjelodnevne škole, plaće pomoćnika planirane su iz dva izvora, četiri sata dnevno iz izvora 4.9. (EU sredstava) te razlika iz izvora 1.1. županijski proračun.

 -Projekt „Školska shema“ kojim se osigurava voće i mlijeko za sve učenike škole

 -Projekt Žličica kojim se sufinancira besplatni obrok djece u riziku od siromaštva. Razliku do 2 € po učeniku financira Ministarstva znanosti i obrazovanja te su tako osigurana besplatna dva obroka dnevno za sve učenike škole.

-Projekt „Osnovna škola kao cjelodnevna škola“

U okviru ovog projekta planirani su radovi na investicijskom održavanju škole (izmjena unutarnje stolarije, rekonstrukcija sanitarnih čvorova, zamjena poda u starom dijelu škole, rekonstrukcija i uređenje zbornice), opremanje školske kuhinje, nabava i ugradnja klimatizacijskih uređaja, nabava pametnih ploča, sportske, glazbene i informatičke opreme, namještaja, nastavnih pomagala za potrebe odvijanja cjelodnevne nastave te vozila za prijevoz hrane. Ovi izdaci planirani su u 2024. godini iako je izmjenama Plana nabave za 2023. planiran početak postupka nabave krajem 2023. Postupak nabave provodi Virovitičko-podravska županija a plaćanje će izvršiti Ministarstvo znanosti i obrazovanja direktno izvođačima odnosno dobavljačima. Zbog procedure nabave, izvršenja radova, isporuke i montaže opreme očekujemo da će isplate ići u 2024. godini te smo u skladu sa time i planirali navedene rashode u 2024. Plan za 2025. i 2026. manji je u odnosu na 2024. jer se opremanje i uređenje škole planira završiti u 2024.g.

 Planirana je i nabave udžbenika za nove predmete te dodatnih obrazovnih materijala za sve učenike škole uključenih u CDŠ. Planirani su i tekući izdaci vezani uz provedbu eksperimentalnog programa cjelodnevne škole. Ovi rashodi planirani su za 2024. kao i za 2025. i 2026.

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

* Tijekom šk. 2022/2023.god. školu je pohađalo 251 učenik.
* U natjecanjima iz znanja na Županijskoj razini sudjelovalo je 9 učenika te su osvojili 1 drugo mjesto i 1 treće mjesto. 46 učenika je sudjelovao na županijskim športskim natjecanjima ne ostvarivši značajne rezultate.
* Zaposlenici su se stručno usavršavali u školi (školska stručna vijeća), na državnim, međužupanijskim i županijskim stručnim vijećima, uključivali su se u on-line stručna usavršavanja te ostale oblike stručnog usavršavanja.

 I nadalje nam je cilj osigurati što kvalitetnije odvijanje nastavnog procesa, kako u matičnoj tako i u područnim školama, kroz stručno usavršavanje nastavnog osoblja i osuvremenjivanje nastavnih sredstava i pomagala.

 Ravnateljica:

 Ivana Simeunović, dipl.tur.komunikolog